
7.2. Administratīvo izmaksu monetārs novērtējums
	Iebildums
Noteikumu projekta mērķa aprakstā ir norādīts, ka tiesību akts ir sagatavots ar mērķi samazināt administratīvo slogu Valsts augu aizsardzības dienestam. Vienlaikus projekta anotācijā nav iekļauts šī sloga samazinājuma izvērtējums, tostarp nav veikts administratīvo izmaksu monetārs novērtējums. 

Ņemot vērā minēto, lūdzam:
- veikt administratīvā sloga izvērtējumu, ja izmaiņas samazina informācijas sniegšanas pienākumu Valsts augu aizsardzības dienestam;
- anotācijas 7.2. apakšpunktā norādīt atbilstošu monetāro novērtējumu par ietekmi uz valsts vai pašvaldību institūcijām;

vai arī, ja noteikumu projekts nesatur informācijas sniegšanas pienākumu samazinājumu:
- precizēt tiesību akta pamatojumu un mērķi. Šādā gadījumā aicinām mērķī skaidri norādīt, ka grozījumi sagatavoti, piemēram:
valsts iestādes iekšējo procesu vienkāršošanai vai iestādes funkciju un uzdevumu pārskatīšanai un samazināšanai.

